**I PRAVNI OSNOV ZA DONOŠENJE AKTA**

Pravni osnov za donošenje akta sadržan je u članku 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20 i članka 39. Statuta Grada Pula-Pola („Službene novine Grada Pule“ broj 07/09, 16/09, 12/11, 1/13, 2/18, 2/20, 4/21 i 5/21).

**II OSNOVNA PITANJA KOJA SE UREĐUJU AKTOM**

Predlaže se donošenje Odluke o nagrađivanju učenika generacije osnovnih i srednjih škola na području Grada Pula-Pola.

Odlukom se uređuju uvjeti i postupak dodjele nagrada te visina nagrade učenicima generacije osnovnih i srednjih škola na području grada Pula-Pola.

Učenika generacije u osnovnim školama bira Učiteljsko vijeće iz redova učenika završnih razreda za postignute rezultate tijekom osnovnoškolskog obrazovanja, a u srednjim školama Nastavničko vijeće iz redova učenika završnih razreda za postignute rezultate tijekom srednjoškolskog obrazovanja.

Prijedloge kandidata za dodjelu nagrade Gradu Pula-Pola podnose Škole uz koju prilažu Odluku Učiteljskog odnosno Nastavničkog vijeća.

Odluku o dodjeli nagrada donosi Gradonačelnik Grada Pula-Pola.

Nagrada se može dodijeliti u novcu ili u naravi. Visina nagrade određena je do iznosa od 1.000,00 eur po učeniku a odluku o iznosu za svaku pojedinu godinu donosi Gradonačelnik Grada Pula-Pola kao sastavni dio Odluke o dodjeli nagrade u skladu s osiguranim novčanim sredstvima u Proračunu Grada Pule.

Nacrt prijedloga Odluke o nagrađivanju učenika generacije osnovnih i srednjih škola na području Grada Pula-Pola sadržajno je podijeljen kako slijedi :

-UVODNA ODREDBA : članak 1.

- UVJETI ZA DODJELU NAGRADA: članak 2.

- POSTUPAK DODJELE NAGRADA : članak 3.

- VISINA NAGRADE: članak 4.

- ZAVRŠNA ODREDBA: članak 5.

**Savjetovanje sa zainteresiranom javnošću**

U skladu s odredbama članka 11. Zakona o pravu na pristup informacijama („Narodne novine“ br. 25/13, 85/15 i 69/22) Grad Pula-Pola, pri donošenju Odluke, provodi savjetovanje sa zainteresiranom javnošću s ciljem upoznavanja javnosti s Nacrtom prijedloga Odluke i pribavljanjem mišljenja, primjedbi i prijedloga zainteresirane javnosti, kako bi isti, ukoliko su zakonito i stručno utemeljeni, bili prihvaćeni i u konačnosti ugrađeni u odredbe Odluke.

**Savjetovanje sa zainteresiranom javnošću započinje dana 11. svibnja 2023. godine te završava zaključno s danom 12. lipnja 2023. godine** koji je ujedno i krajnji rok za dostavu mišljenja, primjedbi i prijedloga na Nacrt prijedloga Odluke.

Adresa e-pošte na koju se šalju očitovanja zainteresirane javnosti:

nagrade.ucenicima@pula.hr